recursal/SuperWikiNEXT-32B huggingface dataset:
Το **Μουσείο Μετάξης** στο Σουφλί παρουσιάζει όλες τις φάσεις και τα στάδια από την προβιομηχανική διαδικασία της εκτροφής των μεταξοσκωλήκων (σηροτροφία) και της επεξεργασίας του μεταξιού (μεταξουργία), μέσα στο κοινωνικο-οικονομικό πλαίσιο που ανέδειξε την περιοχή ως σημαντικό μεταξοπαραγωγικό κέντρο της Ελλάδας (τέλη 19ου - μέσα 20ού αι). Το μουσείο ανήκει στο Δίκτυο Μουσείων του Πολιτιστικού Ιδρύματος Ομίλου Πειραιώς.

Εκθεσιακές ενότητες
-------------------

Μουσείο Μετάξης
Στο ισόγειο του Μουσείου Μετάξης, όπου βρισκόταν η παλαιά έκθεση, αναπτύσσεται η *ενότητα της ιστορίας του μεταξιού*. Παράλληλα, τα ντοκιμαντέρ που προβάλλονται, παραγωγές του Πολιτιστικού Ιδρύματος Ομίλου Πειραιώς, βοηθούν τον επισκέπτη να εντάξει τη σηροτροφία και τη μεταξουργία σε συγκεκριμένο χωρικό και χρονικό πλαίσιο.

Στον όροφο αναπτύσσεται το σενάριο της έκθεσης, που αφορά τη σηροτροφία. Η πορεία του επισκέπτη ακολουθεί τον κύκλο της σηροτροφίας. Ξεκινά από την παραγωγή και εκκόλαψη του σπόρου, τη μουριά και τον μεταξοσκώληκα, συνεχίζεται με τα στάδια ανάπτυξης του μεταξοσκώληκα (ηλικίες) και την ύφανση του πολύτιμου κουκουλιού (κλάδωμα και ξεκλάδωμα). Ακολουθεί ο καθαρισμός και η διαλογή των κουκουλιών. Ο κύκλος ζωής του μεταξοσκώληκα κλείνει με την απόπνιξη. Οι επόμενες ενότητες είναι αφιερωμένες στη μεταξουργία (αναπήνιση ή το ξετύλιγμα της κλωστής του κουκουλιού, βαφή και ύφανση των μεταξωτών, με ιδιαίτερη μνεία στο εργοστάσιο μετάξης Τζίβρε). Τα αυθεντικά εκθέματα υποστηρίζονται από οπτικοακουστικό υλικό. Τέλος, στην ενότητα «φορεσιές στο Σουφλί» εκτίθενται μοναδικά εξαρτήματα της σουφλιώτικης φορεσιάς.

Παραπομπές
----------

1. ↑  www.piop.gr/en/diktuo-mouseiwn/Mouseio-Metaxis/Istoriko.aspx.
2. ↑  «Σηροτροφία». *mythotopia.eu*. Ινστιτούτο Επεξεργασίας του Λόγου. Ανακτήθηκε στις 27 Αυγούστου 2023.

Εξωτερικοί σύνδεσμοι
--------------------

* Μουσείο Μετάξης[*νεκρός σύνδεσμος*] Στην ιστοσελίδα του Πολιτιστικού Ιδρύματος Ομίλου Πειραιώς.
* Το Μουσείο Μετάξης στο Σουφλί Άρθρο στην ιστοσελίδα in.gr. Ανάκτηση 29 Αυγούστου 2012.
* Ο χάρτης[*νεκρός σύνδεσμος*] πρόσβασης στο Μουσείο Μετάξης
Ο **Γκόραν Σόμπιν** (Σπλιτ, 3 Σεπτεμβρίου 1963 - 19 Δεκεμβρίου 2021) ήταν Κροάτης πρώην καλαθοσφαιριστής. Με ύψος 2,06 μέτρα αγωνιζόταν ως σέντερ. Αγωνίστηκε ως ο δεύτερος ξένος στον Άρη Θεσσαλονίκης τη σεζόν 1990-1991, με μεταγραφή από την τότε πρωταθλήτρια Ευρώπης ΠΟΠ 84.

Σταδιοδρομία
------------

Ξεκίνησε την καριέρα του στην ΚΚ Σπλιτ (τότε γνωστή ως Γιουγκοπλάστικα) το 1985. Ήταν μέλος της μεγάλης ομάδας της Γιουγκοπλάστικα έως το 1990, κατακτώντας συνολικά έξι τίτλους, δυο από τους οποίους ήταν τα συνεχόμενα Κύπελλα Ευρώπης (Ευρωλίγκα) το 1989 και 1990.

Αγωνίστηκε για ένα χρόνο στον Άρη Θεσσαλονίκης (1990-1991), κερδίζοντας το Πρωτάθλημα Ελλάδας της σεζόν. 

Ύστερα αγωνίστηκε στην Κροατία από το 1991 έως το 1994 σε Τσιμπόνα Ζάγκρεμπ και Άλκαρ. 

Τη σεζόν 1995-1996, αγωνίστηκε για πρώτη φορά στην Ισπανία για λογαριασμό της Σάσκι Μπασκόνια. Αυτή ήταν και η τελευταία σεζόν της ενδεκαετούς σταδιοδρομίας του, αφού το 1996 αποσύρθηκε από την ενεργό δράση σε ηλικία 33 ετών.

Ο γιος του Γιοσίπ είναι επίσης καλαθοσφαιριστής.

Θάνατος
-------

Απεβίωσε στις 19 Δεκεμβρίου 2021, σε ηλικία 58 ετών.

Τίτλοι-Διακρίσεις
-----------------

* 2x Κύπελλα Ευρώπης: 1989, 1990
* 3x Πρωταθλήματα Γιουγκοσλαβίας: 1988, 1989, 1990
* Κύπελλο Γιουγκοσλαβίας: 1990
* Πρωτάθλημα Ελλάδας: 1991
* 2x Πρωταθλήματα Κροατίας: 1992, 1993

Παραπομπές
----------

1. ↑  «Πέθανε ο Γκόραν Σόμπιν». *www.gazzetta.gr*. Ανακτήθηκε στις 20 Δεκεμβρίου 2021.
2. ↑  «Γιουγκοπλάστικα: Η ομάδα-θρύλος του ευρωπαϊκού μπάσκετ». *Basketworld.net* (στα Αγγλικά). 25 Μαρτίου 2020. Ανακτήθηκε στις 20 Δεκεμβρίου 2021.
3. ↑  «Θρήνος στο ευρωπαϊκό μπάσκετ: Πέθανε ο Γκόραν Σόμπιν». 20 Δεκεμβρίου 2021. Ανακτήθηκε στις 20 Δεκεμβρίου 2021.
Ο **Χάρι Κλαϊνεφέλτερ** (*Harry Fitch Klinefelter, Jr.*, 20 Μαρτίου 1912 – 20 Φεβρουαρίου 1990) ήταν Αμερικανός ρευματολόγος και ενδοκρινολόγος.

Βιογραφία
---------

Ο Χάρι Κλαϊνεφέλτερ σπούδασε αρχικά στο πανεπιστήμιο της Βιρτζίνια των Ηνωμένων Πολιτειών και στη συνέχεια στην ιατρική σχολή του Πανεπιστημίου Τζονς Χόπκινς. Μετά την αποφοίτησή του το 1937, συνέχισε την εκπαίδευσή του στην εσωτερική παθολογία στο νοσοκομείο Johns Hopkins. Στη συνέχεια δούλεψε στο Γενικό νοσοκομείο της Μασαχουσέτης στη Βοστόνη από το 1941 έως το 1942. Υπό την επίβλεψη του Φούλερ Όλμπραϊτ περιέγραψε μια ομάδα εννέα ανδρών με γυναικομαστία, ασπερματογένεση, απουσία της έκκρισης των διάμεσων κυττάρων των όρχεων και αυξημένη έκκριση ωοθυλακιοτρόπου ορμόνης. Αυτή ήταν η πρώτη περιγραφή των κλινικών συμπτωμάτων για το Σύνδρομο Κλάινεφέλτερ. Αρχικά είχε υποψίες ότι αυτό που παρατηρούσε ήταν ενδοκρινής διαταραχή, αλλά αργότερα αναγνώρισε τις χρωμοσωμικές αιτίες.

Ο Χάρι Κλαϊνεφέλτερ υπηρέτησε στις Ένοπλες Δυνάμεις από το 1943 έως το 1946 και στη συνέχεια επέστρεψε στο Τζονς Χόπκινς, όπου και παρέμεινε κατά τη διάρκεια της επαγγελματικής ζωής του. Το 1966 πήρε τον τίτλο του αναπληρωτή καθηγητή. Αποσύρθηκε στην ηλικία των 76 ετών.

Παραπομπές
----------

1. 1 2  Loriaux, L. D. (2009). «Harry F. Klinefelter: 1912-1990». *The Endocrinologist* **19** (1): 1–4. doi:10.1097/TEN.0b013e318197bead.
2. ↑  Klinefelter, H.F. Jr.; Reifenstein, E.C. Jr.; Albright, F. (1942). «Syndrome characterized by gynaecomastia, aspermatogenesis without a-Leydigism, and increased excretion of follicle stimulating hormone». *Journal of Clinical Endocrinology & Metabolism* **2** (11): 615–627. doi:10.1210/jcem-2-11-615. .
3. ↑  Klinefelter, H. F. (1986). «Klinefelter's syndrome: historical background and development». *Southern Medical Journal* **79** (9): 1089–1093. doi:10.1097/00007611-198609000-00012. PMID 3529433. .
Ο **Νικόλαος Καμαριανός** (γενν. 21 Μαρτίου 1997) είναι Έλληνας επαγγελματίας καλαθοσφαιριστής του Basketball Champions League. Έχει ύψος 2,04 μέτρων και είναι ένας ψηλός  σμολ φόργουορντ - πάουερ φόργουορντ .

Νεανική σταδιοδρομία
--------------------

Ο Καμαριανός έπαιζε από νεαρή ηλικία με τις ομάδες νέων του Παλαιού Φαλήρου, του Πανελληνίου και του Παναθηναϊκού, πριν ξεκινήσει την επαγγελματική του πορεία.

Επαγγελματική πορεία
--------------------

Ο Καμαριανός υπέγραψε το πρώτο του επαγγελματικό συμβόλαιο με την ΑΕΚ της Ελληνικής Α1 Κατηγορίας , στις 21 Ιουλίου 2015. 

Στις 17 Αυγούστου 2020, ο Καμαριανός μεταπήδησε στον Κολοσσό Ρόδου με διετές συμβόλαιο.  Στις 3 Ιουλίου 2021 χώρισε επίσημα τους δρόμους του με τη νησιωτική ομάδα.

Στις 2 Αυγούστου 2021, ο Καμαριανός υπέγραψε στον ΠΑΟΚ .

Παραπομπές
----------

1. ↑  ΚΑΜΑΡΙΑΝΟΣ Νικόλαος | Basket League HEIGHT 2.04 (in Ελληνική).
2. ↑  AEK Athens signs teenage forward Kamarianos for five years.
3. ↑  Nikos Kamarianos inks with Kolossos Rhodes.

Εξωτερικοί σύνδεσμοι
--------------------

* Προφίλ στο EuroCup
* Προφίλ στο Eurobasket.com
* Προφίλ στην Α1 ΕΣΑΚΕ (in Greek)
Ο **Παντελής Κυραμαργιός** είναι τραγουδοποιός, ιστοριοποιός και οδοντίατρος.

Βιογραφία
---------

Γεννήθηκε το 1983 στην Αθήνα. Κατάγεται από τη Σύμη.

Από πολύ μικρός ασχολήθηκε με τη μουσική. Σπούδασε Οδοντιατρική στο Καποδιστριακό Πανεπιστήμιο Αθηνών. Ως φοιτητής διακρίθηκε σε έναν διαγωνισμό ποίησης γεγονός που έδωσε το έναυσμα να ασχοληθεί περισσότερο με τον λόγο. Το ποίημα του «Ο άλλος» εκδόθηκε στη συλλογή νεαρών ποιημάτων «Οι Αυριανοί» από τις εκδόσεις «Ροές». Συμμετείχε σε πολλά συγκροτήματα από την εφηβική ηλικία.

Το 2008 δημιούργησε με φίλους το συγκρότημα Μέλισσες το όποιο γνώρισε μεγάλη επιτυχία. Αποχώρησε τον Νοέμβριο του 2017.

Το 2014 εξέδωσε το πρώτο βιβλίο με τίτλο «Το παραμύθι της λήθης» (εκδόσεις «Έναστρον»). Το ίδιο έτος ίδρυσε την Καλλιτεχνική Κολεκτίβα «Πλέγμα» συνεργαζόμενος με καλλιτέχνες από διαφορετικά πεδία (θέατρο, ζωγραφική, κινηματογράφος). Με την κολεκτίβα έχει κυκλοφορήσει δύο άλμπουμ (βιβλίο - cd) , τα «Ως την άκρη της κλωστής» (2016) και το «Αρετή» (2018). Στο πρώτο υπογράφει τα κείμενα, τη μουσική και τους στίχους ενώ στην ερμηνεία των τραγουδιών συμμετέχουν η Γλυκερία, ο Θοδωρής Κοτονιάς και η Σοφία Κουρτίδου. Στο δεύτερο υπογράφει τη μουσική, τους στίχους και συνυπογράφει τα κείμενα με τη Λίνα Ζαμπετάκη. Συμμετέχουν οι Γιώργος Νταλάρας, Μίλτος Πασχαλίδης, Γιάννης Κότσιρας, Μαρία Παπαγεωργίου, Γεωργία Νταγάκη, Βιολέτα Ίκαρη, Μάγδα Βαρούχα, Δήμητρα Κελεκίδη και ο Γιώργος Μιχαλακόπουλος ως αφηγητής.

Το 2019 κυκλοφόρησε το cd «Το νησί της φαντασίας» με τραγούδια για παιδιά σε μουσική του Παντελή Κυραμαργιού, στίχους της Σταυρούλας Παγώνα και ερμηνείες των Αργύρη Μπακιρτζή (Χειμεινοί κολυμβητές), Ελένης Τσαλιγοπούλου, Γιάννη Κότσιρα, Μάρκου Κούμαρη (Locomondo), Δημήτρη Ζερβουδάκη, Χρήστου Μάστορα (Μέλισσες), Μαρίας Παπαγεωργίου, Βιολέτας Ίκαρη, Αγγελικής Τουμπανάκη, Ναταλίας Λαμπαδάκη, Αποστόλη Μπαρμπαγιάννη (Ελληνοφρένεια) και του Παντελή.

Το 2020 κυκλοφόρησε το άλμπουμ «Άνω Θρώσκω» στο οποίο υπογράφει στίχους και μουσική. Στο άλμπουμ συνεργάζεται με τον Γρηγόρη Ψαλτάκο στους πίνακες ζωγραφικής, τον Γιάννη Μαργετουσάκη στις φωτογραφίες και την Γιάννα Στεργίου στα κείμενα. Στην ερμηνεία των τραγουδιών συμμετέχουν οι Νίκος Στρατάκης, Γιώργος Νικηφόρου Ζερβάκης, Χρήστος Νινιός, Ελισσάβετ Καρατζόλη, Πολυξένη καράκογλου και Βάιος Πράπας.

Το 2021 παρουσίασε στο προσωπικό του κανάλι στο YouTube τον κύκλο τραγουδιών "Άφιλτρα τραγούδια" με τη συμμετοχή της Κατερίνας Κυριμιζή.

Τον Δεκέμβριο του 2022 κυκλοφόρησε το άλμπουμ "Προσωρινά Αιώνιοι" με το νέο του συγκρότημα, τους "No Pasaran". Στο άλμπουμ συμμετέχουν ερμηνευτικά η Ελένη Τσαλιγοπούλου, ο Γιάννης Κότσιρας, ο Χρήστος Μάστορας, ο Γιάννης Κούτρας και ο Αφανής Ήρωας. Αξίζει να σημειωθεί ότι τα έσοδα από τις ψηφιακές πωλήσεις του δίσκου διατίθενται εξ' ολοκλήρου στους Γιατρούς του Κόσμου.

Πολλά τραγούδια του παραμένουν "αδέσποτα" χωρίς να έχουν συμπεριληφθεί σε κάποιο cd ενώ δεν είναι λίγες και οι συμμετοχες του σε τραγούδια φίλων ως ερμηνευτής.

Αρθρογραφεί σε λογοτεχνικά sites και γράφει τραγούδια και για άλλους καλλιτέχνες. Ζει στον Πειραιά όπου και εργάζεται ως οδοντίατρος
Η **Γιαν Ζι** (κινέζικα: *晏紫*, Πινγίν: *Yàn Zǐ*, 12 Νοεμβρίου 1984) είναι πρώην Κινέζα πρωταθλήτρια της αντισφαίρισης και Ολυμπιονίκης. 

Το 2005 στην ηλικία 20 ετών η Γιαν Ζι κέρδισε τον μοναδικό της τίτλο του *WTA Tour* στο απλό στο τουρνουά *Guangzhou Tier III*.

Στο απλό, έφτασε για πρώτη φορά 100 κορυφαίες στον κόσμο τον Ιανουάριο του 2006, επιτυγχάνοντας τότε το Νο 72 στον κόσμο. Στα διπλά η υψηλότερη κατάταξη της είναι τοι Νο 4. Έχει κερδίσει δύο τίτλους Γκραντ σλαμ με συμπαίκτη τον Zheng Jie. Το 2014 η Γιάν έλαβε την ιθαγένεια του Χονγκ Κονγκ και το 2016 αποσύρθηκε. Μεγαλύτερες επιτυχίες της η πρώτη θέση στο Γουίμπλεντον στο διπλό γυναικών με συμπαίκτρια την Ζενγκ Γιε το 2006 και την ίδια χρονιά η νίκη του ίδου ζευγαριού στο Αυστραλιανό όπεν. Στο διπλό πάντα ήταν τέσσερις φορές στα προημιτελικά του Αμερικανικού όπεν και μία φορά στα ημιτελικά του Γαλλικού όπεν.

Στο Φεντ καπ αγωνίστηκε με την Κίνα το 2002, 2006, 2008, και το 2009, με το Χονγκ Κονγκ το 2003 με συνολικό ρεκόρ 4 νίκες και 6 ήττες.

Συμμετείχε με την Κίνα στους Ολυμπιακούς αγώνες του 2004 στην Αθήνα χωρίς ιδιαίτερη επιτυχία. Στους Ολυμπιακούς αγώνες του 2008 στο Πεκίνο όπου κατέκτησε το χάλκινο μετάλλιο στο διπλό γυναικών με συμπαίκτρια την Ζενγκ Γιε.

Παραπομπές
----------

1. 1 2 3  Bud Collins: «The Bud Collins History of Tennis» (Αγγλικά) New Chapter Press. Νέα Υόρκη. 2010. σελ. 712. ISBN-13 978-0-942257-70-0.
2. ↑  «Tennis: Yan Zi Wins First WTA Title in Guangzhou». China Radio International. 2 Οκτωβρίου 2005. Αρχειοθετήθηκε από το πρωτότυπο στις 18 Οκτωβρίου 2012. Ανακτήθηκε στις 24 Ιανουαρίου 2010.
3. 1 2  «Η Γιαν Ζι στην ITF tennis». Αρχειοθετήθηκε από το πρωτότυπο στις 26 Μαρτίου 2016. Ανακτήθηκε στις 17 Νοεμβρίου 2017.
4. ↑  «Η Γιαν Ζι στο Φεντ καπ». Αρχειοθετήθηκε από το πρωτότυπο στις 1 Μαρτίου 2020. Ανακτήθηκε στις 17 Νοεμβρίου 2017.
5. ↑  2004 Summer Olympics official report Volume 2
6. ↑  Αρχειοθετήθηκε 2022-07-02 στο Wayback Machine. Zheng/Yan win bronze at Olympic tennis women's doubles]
Ο **Θεοδόσης Νικολάου** (Πάφος 1930-Λευκωσία 2004) σπούδασε φιλολογία στο Πανεπιστήμιο Αθηνών και παιδαγωγικά στο Λονδίνο.  Ύστερα από τις σπουδές του εργάστηκε ως εκπαιδευτικός σε σχολεία της πόλης και της επαρχίας Αμμοχώστου έως το 1974. Μετά την κατάληψη της πόλης από τους Τούρκους, για μικρό διάστημα, διέμεινε με την οικογένειά του στο Παραλίμνι και λίγο αργότερα εγκαταστάθηκε στη Λάρνακα.Τη δεκαετία του 1950 δημοσιεύτηκαν ποιήματά του στο λογοτεχνικό περιοδικό *Κυπριακά Γράμματα* και το 1958 δημοσιεύτηκε η συλλογή διηγημάτων του *Ρίζες στα χώματα.* Στις τρεις ποιητικές συλλογές του (*Πεπραγμένα* (1980)· *Εικόνες (*1988)· Το σπίτι (α΄ εκδ. 1993, β΄ εκδ. 2002) "συναιρεί τη στυφή ιστορική γεύση και τη μεταφυσική αναζήτηση σε άρτια λυρικά ποιήματα".

Εξέδωσε τα λογοτεχνικά έργα:

* *Pίζες στο χώμα*, διηγήματα, Kύπρος 1958
* *Παπαδιαμάντης, σύντομο σχεδίασμα βίου και θεωρίας του έργου του*, Kύπρος 1961
* *Πώς αναλύουμε αισθητικά ένα ποίημα*, Εστία, Αθήνα 1966
* *Ο ποιητής T.S. Eliot*, Kύπρος 1969
* *Πεπραγμένα*, ποιήματα, Kύπρος 1980. (Κρατικό Βραβείο Ποίησης)
* *Η πνευματική φυσιογνωμία της Αμμοχώστου*, 1983
* *Εικόνες*, ποιήματα, Kύπρος 1988
* *Το σπίτι*, ποιητική σύνθεση, Νεφέλη, Αθήνα 2002

ΑΥΤΟΒΙΟΓΡΑΦΙΚΟ ΣΗΜΕΙΩΜΑ ΤΟΥ Θ. ΝΙΚΟΛΑΟΥ
**ΕΞΩΤΕΡΙΚΟΙ ΣΥΝΔΕΣΜΟΙ**

ΝΙΚΟΛΑΟΥ, Θ. ΤΟ ΣΠΙΤΙ

Παραπομπές
----------

1. 1 2  libraryopac.cut.ac.cy/cgi-bin/koha/opac-authoritiesdetail.pl?marc=1&authid=91356.
2. ↑  «RETALIA ET ALIA». Αρχειοθετήθηκε από το πρωτότυπο στις 27 Ιουλίου 2012.
3. ↑  Ζαφειρίου, Λ. Μύαρης Γ. και Μπαζούκης Α. (2012–2015). *Κείμενα Κυπριακής Λογοτεχνίας τόμος 2*. Λευκωσία: Υπουργείο Παιδείας και Πολιτισμού. σελ. 260. ISBN 978-9963-0-4536-5. CS1 maint: Πολλαπλές ονομασίες: authors list (link)
4. ↑  «ΕΚΕΒΙ». [*νεκρός σύνδεσμος*]
Ο **Κώστας Καραγκούνης** (Αγρίνιο, 1 Ιανουαρίου 1975) είναι Έλληνας δικηγόρος και πολιτικός, που υπηρετεί ως Μέλος της Βουλής των Ελλήνων για την εκλογική περιφέρεια Αιτωλοακαρνανίας από το 2009. Είναι μέλος της Νέας Δημοκρατίας. Διετέλεσε Υφυπουργός Δικαιοσύνης, Διαφάνειας και Ανθρωπίνων Δικαιωμάτων στην Κυβέρνηση του Αντώνη Σαμαρά, από το 2012 έως το 2013. Επίσης, διετέλεσε Εκπρόσωπος Τύπου της Νέας Δημοκρατίας, από τον Ιανουάριο έως τον Οκτώβριο του 2015.

Βιογραφία
---------

Γεννήθηκε στις 1 Ιανουαρίου 1975 στο Αγρίνιο και είναι γιος του πρώην υφυπουργού Γεωργίας και πρώην βουλευτή Ανδρέα Καραγκούνη και της Παναγιώτας Χριστοδούλου.

Είναι Δικηγόρος Αθηνών και μέλος του ΔΣΑ. Έχει εκπληρώσει από το 2005, την στρατιωτική του θητεία στην 114η Πτέρυγα Μάχης της Ελληνικής Πολεμικής Αεροπορίας. 

#### Σπουδές

Αφού ολοκλήρωσε τις λυκειακές του σπουδές, σπούδασε Νομική στην Νομική Σχολή του Εθνικού και Καποδιστριακού Πανεπιστημίου Αθηνών. Στη συνέχεια, πραγματοποίησε μεταπτυχιακές σπουδές πάνω στο Διεθνές Δίκαιο στο Πανεπιστήμιο του Ανατολικού Λονδίνου, λαμβάνοντας μεταπτυχιακό δίπλωμα (LLM) με βαθμό άριστα. Συνέχισε τις μεταπτυχιακές του σπουδές πάνω στον τομέα της Πνευματικής Ιδιοκτησίας, στο Πανεπιστήμιο του Εδιμβούργου. 

Έχει παρακολουθήσει stage μαθημάτων Ευρωπαϊκού Οικονομικού Δικαίου και Ευρωπαϊκού Συγκριτικού Δικαίου στη Νομική Σχολή του Πανεπιστημίου Francois Rabelais de Tours. Έχει μετεκπαιδευτεί στο Harvard Kennedy School (John F. Kennedy School of Goverment) του Πανεπιστημίου Χάρβαρντ.

Είναι υποψήφιος διδάκτορας του Οικονομικού Πανεπιστημίου Αθηνών. 

#### Πολιτική

Με την πολιτική ασχολείται ήδη από τις τάξεις της ΟΝΝΕΔ και της ΔΑΠ-ΝΔΦΚ Νομικής Αθηνών. 

Εξελέγη βουλευτής Αιτωλοακαρνανίας στις εκλογές της 4ης Οκτωβρίου 2009. Έκτοτε επανεξελέγη βουλευτής στις εκλογές του Μαΐου 2012, στις εκλογές του Ιουνίου 2012, στις εκλογές του Ιανουαρίου 2015, στις εκλογές του Σεπτεμβρίου 2015, στις εκλογές του 2019, στις εκλογές του Μαΐου του 2023 και στις εκλογές του Ιουνίου του 2023. 

Από τον Ιούνιο του 2012 έως τον Ιούνιο του 2013, υπηρέτησε ως Υφυπουργός Δικαιοσύνης, Διαφάνειας και Ανθρωπίνων Δικαιωμάτων, στην Κυβέρνηση του Αντώνη Σαμαρά. 

Από τον Ιανουάριο έως τον Οκτώβριο του 2015, διατέλεσε Εκπρόσωπος Τύπου της Νέας Δημοκρατίας, αντικαθιστώντας την Μαρία Σπυράκη.

Με απόφαση του προέδρου της Νέας Δημοκρατίας Κυριάκου Μητσοτάκη, διετέλεσε από το 2015 έως το 2019 Αναπληρωτής Τομεάρχης στον τομέα Πολιτικής Ευθύνης Δικαιοσύνης.

Παραπομπές
----------

1. ↑  «Βιογραφικό». *Καραγκούνης Κωνσταντίνος*. Αρχειοθετήθηκε από το πρωτότυπο στις 9 Αυγούστου 2022. Ανακτήθηκε στις 9 Αυγούστου 2022.
2. ↑  «Ο Κώστας Καραγκούνης νέος εκπρόσωπος Τύπου της ΝΔ». Το Έθνος. 26 Ιανουαρίου 2015. Αρχειοθετήθηκε από το πρωτότυπο στις 28 Ιανουαρίου 2015. Ανακτήθηκε στις 27 Ιανουαρίου 2015.

Πηγές
-----

* Προσωπική Ιστοσελίδα του Κωνσταντίνου Καραγκούνη Αρχειοθετήθηκε 2012-05-06 στο Wayback Machine.
Ο **Μιχάλης Μπεκίρης** (Πάτρα, 1971) είναι πολιτικός, βουλευτής Αχαΐας και έχει διατελέσει υφυπουργός.

Βιογραφικά Στοιχεία
-------------------

Γεννήθηκε στις 14 Δεκεμβρίου 1971 στην Πάτρα και είναι γιος του πρώην βουλευτή & υπουργού Βασίλη Μπεκίρη. 

Σπούδασε πολιτικές επιστήμες στη Γαλλία και εργάστηκε ως δημοσιογράφος. 

Εντάχθηκε στο κόμμα της Νέας Δημοκρατίας και στις εκλογές του 2000 έθεσε υποψηφιότητα για βουλευτής χωρίς όμως επιτυχία.

Στις εκλογές του 2004 εξελέγη βουλευτής Αχαΐας για πρώτη φορά και επανεξελέγη το 2007 καθώς και το 2009 πρώτος σε ψήφους από τη Νέα Δημοκρατία στον νομό Αχαΐας. Στις εκλογές του 2012 απέτυχε να εκλεγεί και έκτοτε δεν συμμετείχε σε ψηφοδέλτιο της Νέας Δημοκρατίας. 

Την περίοδο 2004-2007 διετέλεσε γραμματέας του προεδρείου της βουλής. Από τον Ιανουάριο του 2009 έως την λήξη της θητείας της κυβέρνησης Καραμανλή διετέλεσε υφυπουργός μεταφορών.

Τον Ιανουάριο του 2016, μετά την εκλογή του Κυριάκου Μητσοτάκη στην προεδρία της Νέας Δημοκρατίας, ο Μιχάλης Μπεκίρης, είχε αναλάβει Διευθυντής του πολιτικού του γραφείου, θέση την οποία διατήρησε μέχρι τις αρχές Απριλίου του 2018 όταν παραιτήθηκε επικαλούμενος προσωπικούς λόγους.

Στις 10 Ιουλίου 2019, ανακοινώθηκε ο ορισμός του Μιχάλη Μπεκίρη, ως Διευθυντής του Γραφείου του Πρωθυπουργού Κυριάκου Μητσοτάκη, στην Βουλή των Ελλήνων.

Είναι παντρεμένος με την επιχειρηματία Θανασούλια Ιωάννα , και έχουν αποκτήσει 2 παιδιά .

Παραπομπές
----------

1. ↑  Ο Μιχάλης Μπεκίρης διευθυντής του γραφείου του πρωθυπουργού στη Βουλή
Συντεταγμένες: 40°12′24.869″N 72°11′50.179″E﻿ / ﻿40.20690806°N 72.19727194°E﻿ / 40.20690806; 72.19727194

Το **Ιντιμάκ**(κιργιζικά: Ынтымак‎) είναι ένα χωριό στην Επαρχία Νοοκάτ, στην Περιφέρεια Ος στην νοτιοδυτική Κιργιζία. Αποτελεί μέρος του Αγροτικού Οκρούγκ Ιντιμάκ.

Πληθυσμός
---------

Σύμφωνα με την απογραφή του 2009, ο πληθυσμός του χωριού ανερχόταν στα 1,933 άτομα.

Παραπομπές
----------

1. ↑  «2009 Population and Housing Census» (PDF). *The National Statistical Committee of the Kyrgyz Republic* (στα Russian). Bishkek. 2010. Αρχειοθετήθηκε από το πρωτότυπο (PDF) στις 10 Αυγούστου 2011. Ανακτήθηκε στις 17 Μαΐου 2017. CS1 maint: Μη αναγνωρίσιμη γλώσσα (link)

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Κιργιζία
 |

 |
Η **Αικατερίνη**, γαλλ. Catherine de Luxembourg de Saint-Pol (απεβ. 1492) από τονΟίκο του Λουξεμβούργου ήταν κόρη του κόμη του Σαιν-Πολ και με τον γάμο της έγινε δούκισσα της Βρετάνης.

Βιογραφία
---------

Ήταν κόρη του Πέτρου Α΄ κόμη του Σαιν-Πολ και της Μαργαρίτας των Μπω/Μπάλτσο, κόρης του Φραγκίσκου δούκα της Άντρια, κυρίου του Μπω, κ.λπ.

Παντρεύτηκε στις 2 Ιουλίου 1445 τον Αρθούρο Γ΄ δούκα της Βρετάνης. Τον Δεκέμβριο του 1445 πήγε στη Νάντη, όπου ο σύζυγός της είχε οργανώσει γαμήλιους εορτασμούς προς τιμήν της. Έπειτα έζησε στο Παρτεναί και ταξίδευσε μόνο το 1457 με τον άνδρα της πάλι στη Βρετάνη, καθώς ο ανιψιός του Πέτρος Β΄ της Βρετάνης είχε ασθενήσει. Έπειτα από το τέλος του Πέτρου Β΄ στις 22 Σεπτεμβρίου 1457, ο Αρθούρος Β΄ έγινε ο νέος δούκας. Όμως αυτός απεβίωσε στις 26 Δεκεμβρίου 1458 στη Νάντη, 65 ετών. Ο γάμος τους ήταν άτεκνος. 

Η Αικατερίνη έζησε ως χήρα μία απομονωμένη ζωή, και μάλλον απεβίωσε τον Μάρτιο του 1492. Τάφηκε στο Καρθουσιανό μοναστήρι της Νάντης, που είχε τελειώσει.

Οικογένεια
----------

Παντρεύτηκε το 1445 τον Αρθούρο Γ΄ των Ντρε-Μονφόρ δούκα της Βρετάνης. Δεν απέκτησαν απογόνους.

Πρόγονοι
--------

| Πρόγονοι της Αικατερίνης του Λουξεμβούργου |
| --- |
| 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|
|
|
|
|   | Γκυ του Λινύ |   |
|   |
|   |   |   |   |   |   |   |   |
|
|
|
|
|
|   | Ιωάννης του Μπωβουάρ |   |
|   |
|   |   |   |   |   |   |   |   |   |   |   |
|
|
|
|
|
|   | Μαώ του Σατιγιόν |   |
|   |
|   |   |   |   |   |   |   |   |
|
|
|
|
|
|   | Πέτρος Α΄ του Σαιν-Πολ |   |
|   |
|   |   |   |   |   |   |   |   |   |   |   |   |   |   |
|
|
|
|
|
|   | Λουδοβίκος του Ανγκιάν |   |
|   |
|   |   |   |   |   |   |   |   |
|
|
|
|
|
|   | Μαργαρίτα, κόμισσα του Μπριέν |   |
|   |
|   |   |   |   |   |   |   |   |   |   |   |
|
|
|
|
|
|   | Τζιοβάννα του Σανσεβερίνο |   |
|   |
|   |   |   |   |   |   |   |   |
|
|
|
|
|
|   | **Αικατερίνη του Λουξεμβούργου** |   |
|   |
|   |   |   |   |   |   |   |   |   |   |   |   |   |   |   |   |   |
|
|
|
|
|
|   | Βερτράνδος Γ΄ της Άντρια |   |
|   |
|   |   |   |   |   |   |   |   |
|
|
|
|
|
|   | Φραγκίσκος των Μπω |   |
|   |
|   |   |   |   |   |   |   |   |   |   |   |
|
|
|
|
|
|   | Μαργαρίτα του Ωλναί |   |
|   |
|   |   |   |   |   |   |   |   |
|
|
|
|
|
|   | Μαργαρίτα του Μπω |   |
|   |
|   |   |   |   |   |   |   |   |   |   |   |   |   |   |
|
|
|
|
|
|   | Νικόλαος Ορσίνι |   |
|   |
|   |   |   |   |   |   |   |   |
|
|
|
|
|
|   | Σβέβα Ορσίνι |   |
|   |
|   |   |   |   |   |   |   |   |   |   |   |
|
|
|
|
|
|   | Ιωάννα του Σαμπράν |   |
|   |
|   |   |   |   |   |   |   |   |
|
|
|
|
|

 |

Παραπομπές
----------

1. ↑  p10754.htm#i107533. Ανακτήθηκε στις 7  Αυγούστου 2020.

Πηγές
-----

* M. Prévost: Catherine 7 de Luxembourg. In: Dictionnaire de Biographie française, vol. 7 (1956), col. 1417–1418.
Ο **Γιανγκ Τσιμότζι** (*Young Chimodzi*, 1 Αυγούστου 1961) είναι πρώην ποδοσφαιριστής και προπονητής από το Μαλάουι. Ένας από τους κορυφαίους ποδοσφαιριστές στην ιστορία της χώρας του κέρδισε το χάλκινο μετάλλιο στους Παναφρικανικούς Αγώνες του 1987.

Βιογραφία
---------

Ξεκίνησε την καριέρα του το 1977 με την ομάδα των Σίλβερ Στράικερς, όπου και παρέμεινε μέχρι το τέλος της σε ηλικία 38 ετών. Αγωνιζόμενος ως αμυντικός διακρίθηκε αμέσως όχι μόνο για το μεγάλο ύψος του αλλά και τις ικανότητές του διατηρώντας τη συγκέντρωση και την αγωνιστική πειθαρχία στις δύσκολες στιγμές. Από την πρώτη χρονιά κλήθηκε στην ομάδα νέων της χώρας και το 1979 στην ομάδα των ανδρών αποτελώντας το νεότερο της παίκτη στους φιλικούς αγώνες που έδωσε εκείνο το χρόνο στην Αγγλία και στο Κύπελλο των χωρών της Κεντρικής και Ανατολικής Αφρικής. Αναδείχθηκε σε έναν από τους καλύτερους Αφρικανούς αμυντικούς της δεκαετίας του 1980 και παρότι είχε προτάσεις να αγωνιστεί στην Ευρώπη, παρέμεινε στη χώρα του λόγω της τραπεζικής θέσης που κατείχε.
Σημαντική στιγμή στην καριέρα του ήταν η κατάκτηση του Κυπέλλου Κεντρικής και Ανατολικής Αφρικής το 1988.

Μετά την αποχώρησή του από την ενεργό δράση ανέλαβε ως προπονητής για σύντομο χρονικό διάστημα δύο φορές την εθνική ομάδα της χώρας του με την οποία είχε αγωνιστεί 159 φορές (εξακολουθεί να κατέχει το εθνικό ρεκόρ- κατάλογος ποδοσφαιριστών ανδρών με 150 ή περισσότερες διεθνείς συμμετοχές).

Παραπομπές
----------

1. ↑  «Kenya Harambee Stars at the 4th All Africa games». Ανακτήθηκε στις 13 Αυγούστου 2021.
2. ↑  «Remembering Young Chimodzi: Malawi football legend». Ανακτήθηκε στις 13 Αυγούστου 2021.
3. ↑  «YOUNG CHIMODZI : THE QUIET MALAWI LEGEND WHO LED FROM BACK AND FRONT». Αρχειοθετήθηκε από το πρωτότυπο στις 13 Αυγούστου 2021. Ανακτήθηκε στις 13 Αυγούστου 2021.
4. ↑  «Chimodzi, qui d'autre ?». Ανακτήθηκε στις 13 Αυγούστου 2021.
5. ↑  «Young Chimodzi - Century of International Appearances». Ανακτήθηκε στις 13 Αυγούστου 2021.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αθλητισμός
* Πύλη:Ποδόσφαιρο
 |

 |
**PROM** (**Programmable Read Only Memory** - προγραμματιζόμενη μνήμη μόνο για ανάγνωση). Εκτός από το απαραίτητο βασικό λογισμικό, περιέχει ειδικές πληροφορίες που αφορούν αυτό ακριβώς το αυτοκίνητο στο οποίο είναι τοποθετημένος ο εγκέφαλος. Αυτές οι πληροφορίες μπορεί να χρησιμοποιηθούν π.χ. για να πληροφορούν τον μικροελεγκτή για τον ηλεκτρικό εξοπλισμό του συγκεκριμένου αυτοκινήτου. Επίσης, η PROM περιέχει το λεγόμενο *χάρτη*, δηλαδή τον πίνακα με την επιθυμητή σχέση στροφών κινητήρα - προπορείας ανάφλεξης (αβάνς) - ποσότητας εγχυόμενου καυσίμου. Σε πολλές περιπτώσεις το ηλεκτρονικό κύκλωμα του εγκεφάλου παραμένει το ίδιο σε πολλά μοντέλα του ίδιου κατασκευαστή, διαφοροποιώντας μόνο την PROM. Συχνά, εκείνο το τμήμα της PROM το οποίο δεν αφορά το βασικό λογισμικό συνδέεται σε ειδική υποδοχή, ώστε να μπορεί να τροποποιείται (π.χ. για αγωνιστική χρήση).

Η ''PROM'' (Programmable Read Only Memory) είναι μια παραλλαγή της μνήμης ''ROM'' (Read Only Memory) με τη μόνη διαφορά ότι αντιθέτως από την ''ROM'' έχει την δυνατότητα αντικατάστασης και προγραμματισμού με νέα δεδομένα και είναι η πιο κατάλληλη για τις περιπτώσεις που γίνονται βελτιώσεις στη συμπεριφορά του αυτοκινήτου από τον κατασκευαστή.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4151109-8

 |

 |
Συντεταγμένες: 39°42′54″N 22°32′02″E﻿ / ﻿39.71500°N 22.53389°E﻿ / 39.71500; 22.53389

Η **Νεσσωνίς** (ή Νεσσωνίδα) ήταν γνωστή από την αρχαιότητα, λίμνη της Θεσσαλίας, που κάλυπτε τμήμα του Θεσσαλικού κάμπου κατά την αρχαιότητα, ενώ σήμερα είναι αποξηραμένη κατά το μεγαλύτερο τμήμα της. Το όνομά της το οφείλει στην πόλη Νέσσων που ήταν χτισμένη στις όχθες της και αναφέρεται από τον Στέφανο Βυζάντιο. Σύμφωνα με άλλη εκδοχή το όνομά της το είχε πάρει από τον κακόφημο Κένταυρο Νέσσο, γιατί η λίμνη πλημμύριζε συχνά και προκαλούσε μεγάλες καταστροφές. Μικρό τμήμα της λίμνης εξακολουθεί να διατηρείται και σήμερα, νοτιοδυτικά του οικισμού Νέσσωνας, το οποίο ονομάζεται Μαυρολίμνη (παλιότερα Καρατσαΐρ). Η σημερινή λίμνη διατηρεί νερό κυρίως τους χειμερινούς μήνες ενώ κατά τους καλοκαιρινούς μετατρέπεται σε βάλτο. Όταν υπερχειλίζει, τα πλεονάζοντα νερά διοχετεύονται στον Πηνειό μέσω ενός καναλιού.

Η λίμνη κατά την αρχαιότητα κάλυπτε πολύ μεγαλύτερη έκταση και πιστεύεται πως ήταν μεγαλύτερη της γειτονικής της Βοιβηίδας (σημερινή Κάρλα). Τις περιόδους που πλημμύριζε κάλυπτε πολύ μεγάλη έκταση και ενωνόταν με την Βοιβηίδα. Ο Στράβων αναφέρει πως η λίμνη Νεσσωνίς όπως και η λίμνη Βοϊβηίς ήταν απομεινάρια της μεγάλης λίμνης που κάλυπτε την Θεσσαλία, πριν τα νερά της ξεχυθούν στην θάλασσα μέσω της κοιλάδας των Τεμπών.

Παραπομπές
----------

1. 1 2  «Various locations PELASGIOTIS (Ancient area) THESSALIA - GTP - Greek Travel Pages». *www.gtp.gr* (στα Αγγλικά). Ανακτήθηκε στις 10 Σεπτεμβρίου 2023.
2. 1 2  «e-istoria, Οι αρχαίοι λαοί και η διαίρεση της Θεσσαλίας». Αρχειοθετήθηκε από το πρωτότυπο στις 18 Δεκεμβρίου 2012. Ανακτήθηκε στις 31 Οκτωβρίου 2011.
3. ↑  Στράβων 9.5.23διεξέπεσε ταύτῃ πρὸς θάλατταν ὁ Πηνειὸς καὶ ἀνέψυξε τὴν χώραν ταύτην. ὑπολείπεται δ’ ὅμως ἥ τε Νεσσωνὶς λίμνη μεγάλη καὶ ἡ Βοιβηὶς ἐλάττων ἐκείνης καὶ πλησιεστέρα τῇ παραλίᾳ.

Εξωτερικοί σύνδεσμοι
--------------------

* Wikimapia, Η θέση της Λίμνης Νεσσωνίδας
Ηλεκτρική σκούπα για οικιακή χρήση
Μια **ηλεκτρική σκούπα** είναι μια συσκευή που χρησιμοποιεί μια αντλία αέρα (έναν φυγοκεντρικό ανεμιστήρα σε όλα, αλλά μερικά από τα πολύ παλαιότερα μοντέλα), για να δημιουργήσει μερικό κενό για να απορροφήσει τη σκόνη και τη βρωμιά, συνήθως από τα δάπεδα, και από άλλες επιφάνειες όπως καναπέδες, ταπετσαρίες και κουρτίνες.

Η βρωμιά συλλέγεται είτε από σάκο σκόνης είτε από σύστημα συλλογής σκόνης κυκλώνων για μεταγενέστερη απόρριψη. Οι ηλεκτρικές σκούπες, που χρησιμοποιούνται τόσο σε σπίτια όσο και στη βιομηχανία, υπάρχουν σε διάφορα μεγέθη και μοντέλα - συσκευές χειρός με μπαταρίες μικρού μεγέθους, μοντέλα με τροχούς για οικιακή χρήση, οικιακές κεντρικές ηλεκτρικές σκούπες, τεράστιες σταθερές βιομηχανικές συσκευές που μπορούν να χειριστούν αρκετές εκατοντάδες λίτρα σκόνης πριν εκκενωθούν, και αυτοπροωθούμενα φορτηγά για την ανάκτηση μεγάλων διαρροών ή την απομάκρυνση μολυσμένου εδάφους. Εξειδικευμένες σκούπες καταστημάτων μπορούν να χρησιμοποιηθούν για να απορροφούν τόσο τη σκόνη όσο και τα υγρά.
Το **Leave Scars** είναι το τρίτο άλμπουμ του αμερικανικού thrash metal συγκροτήματος Dark Angel, το οποίο κυκλοφόρησε σε μορφή βινυλίου τον Ιανουάριο του 1989 μέσω της δισκογραφικής εταιρείας "Combat Records" και επανεκδόθηκε σε μορφή CD στις 18 Οκτωβρίου του 1999 από τη "Century Media".

Το άλμπουμ ήλθε μετά από ένα διάστημα λίγο μεγαλύτερο των δύο χρόνων από το προηγούμενο άλμπουμ τους "*Darkness Descends*", συνεχίζοντας στο επιθετικό thrash metal του συγκροτήματος από το Λος Άντζελες. Το "*Leave Scars*" περιέχει τα ορχηστρικά κομμάτια "*Cauterization*" και "*Worms*", όπως και μία διασκευή στο "*Immigrant Song*" από το τρίτο άλμπουμ των Led Zeppelin.

Αυτός ήταν ο μοναδικός δίσκος των Dark Angel ο οποίος κατάφερε να μπει στο Billboard 200, ανεβαίνοντας στο # 159.

Τραγούδια
---------

1. **The Death of Innocence** *(Durkin, Hoglan)* - 3:49  

2. **Never to Rise Again** *(Durkin, Hoglan, Reinhart)* - 3:55  

3. **No One Answers** *(Durkin, Hoglan)* - 7:50  

4. **Cauterization** *(Durkin, Hoglan)* - 7:20  

5. **Immigrant Song** *(Page, Plant)* - 1:47  

6. **Older Than Time Itself** *(Durkin, Hoglan)* - 6:59  

7. **Worms** *(Durkin, Hoglan)* - 2:18  

8. **The Promise of Agony** *(Durkin, Hoglan)* - 8:25  

9. **Leave Scars** *(Durkin, Hoglan)* - 7:40

Θέσεις τσαρτ
------------

***Leave Scars*** *(άλμπουμ)*

***Επίσημη κυκλοφορία: 24 Ιανουαρίου 1989***

| **Χώρα** | **Θέση** |
| --- | --- |
| **Ηνωμένες Πολιτείες** | **159** |

Τα μέλη του συγκροτήματος
-------------------------

Το "*Leave Scars*" ηχογραφήθηκε από τους εξής μουσικούς:

* Ρον Ράινχαρτ - φωνητικά
* Έρικ Μέγιερ - κιθάρα
* Τζιμ Ντάρκιν - κιθάρα
* Μάικ Γκονζάλεζ - μπάσο
* Τζην Χόγκλαν - τύμπανα
* Ρον Έρικσεν - φωνητικά στο "*The Promise of Agony*"

Πηγές
-----

* Leave Scars - Dark Angel | Songs, Reviews, Credits | AllMusic
* Εκδόσεις
* Dark Angel - Leave Scars - Encyclopaedia Metallum: The Metal Archives
* Dark Angel - Chart history | Billboard Αρχειοθετήθηκε 2017-02-03 στο Wayback Machine.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Dark Angel |
| --- |
|  |
| 
* **Τζιμ Ντάρκιν**
* **Έρικ Μέγιερ**
* **Τζην Χόγκλαν**
* **Μάικ Γκονζάλεζ**
* **Ρον Ράινχαρτ**

* Ντον Ντότι
* Ρομπ Γιαν
* Μάικ Αντράντε
* Τζακ Σβαρτζ
* Λι Ράους
* Μπομπ Γκούρλεϊ
* Τζάστιν Μαν
* Μπρετ Έρικσεν
* Κρις ΜακΚάρθι
* Ντάνιελ Ουίλιαμς
 |
|  |
| Ηχογραφήσεις σε στούντιο | 
* *We Have Arrived* (1984)
* *Darkness Descends* (1986)
* *Leave Scars* (1989)
* *Time Does Not Heal* (1991)
 |
|  |
| Ζωντανές ηχογραφήσεις | 
*Live Scars* (1990) |
|  |
| Συλλογές | 
*Decade of Chaos: The Best of Dark Angel* (1992) |

 |
Ο **Ματίας Λάνγκαμπ** (γερμ.: *Matthias Langkamp*, γεν. 1984) είναι Γερμανός ποδοσφαιριστής, διεθνής με την εθνική ελπίδων της χώρας του. Τη σεζόν 2008-09 αγωνίστηκε στον Πανιώνιο. Παίζει στο κέντρο της άμυνας, έχει ύψος 1,92, βάρος 87 κιλά και φορά τη φανέλα με το νούμερο 27.

Βιογραφικά στοιχεία
-------------------

Ο Ματίας Λάνγκαμπ γεννήθηκε στις 24 Φεβρουαρίου 1984 στην πόλη Σπέγιερ (*Speyer*) που βρίσκεται στο ομόσπονδο κρατίδιο Ρηνανία-Παλατινάτο. Ξεκίνησε να παίζει ποδόσφαιρο από παιδί στη Μέρφελντ (*Sportfreunde Merfeld*). Ως έφηβος αγωνίστηκε στην Πρόισεν του Μίνστερ (*Preußen Münster*) και στην Αρμίνια του Μπίλεφελντ (*Arminia Bielefeld*), με τη Β΄ ομάδα της οποίας έπαιξε στην τέταρτη και τρίτη κατηγορία του γερμανικού πρωταθλήματος από το 2001 έως το 2004. 

Τον Ιανουάριο του 2005 υπέγραψε επαγγελματικό συμβόλαιο στην πρώτη ομάδα της Αρμίνια κι έκανε 22 εμφανίσεις στην Μπουντεσλίγκα. Την περίοδο αυτή κλήθηκε και αγωνίστηκε δύο φορές στην εθνική ελπίδων. Στη συνέχεια αγωνίστηκε στη ΦφΛ Βόλφσμπουργκ, στην Γκρασχόπερς Ζυρίχης, για να επιστρέψει στην Αρμίνια το 2007. Έκανε έναν καλό πρώτο γύρο αλλά στον δεύτερο γύρο έχασε τη φόρμα του, με αποτέλεσμα να χάσει τη θέση του στη βασική ομάδα. 

Τη σεζόν 2008-09 πήρε μεταγραφή στον Πανιώνιο, που είχε προπονητή τον συμπατριώτη του Έβαλντ Λίνεν. Παρά την απομάκρυνση του Λίνεν από τον σύλλογο έχει κάνει αρκετές εμφανίσεις στη βασική ενδεκάδα της ομάδας. Είχε συμβόλαιο έως τις 30 Ιουνίου 2011 αλλά παραχωρήθηκε στην Καρλσρούη.

Καριέρα
-------

| Έτη | Σύλλογος | Συμμετοχές | Τέρματα |
| --- | --- | --- | --- |
| έως το 1989 |  Μέρφελντ | παίδων |  |
| 1989-2001 |  Πρόισεν Μίνστερ | έφηβος |  |
| 2001-Δεκ. 2004 |  Αρμίνια Μπίλεφελντ Β΄ | 55 | 7 |
| 2004-05 (β΄) |  Αρμίνια Μπίλεφελντ | 22 |  |
| 2005-06 |  ΦφΛ Βόλφσμπουργκ | 1 |  |
| 2006-07 |  Γκρασχόπερς Ζυρίχης | 12 | 1 |
| 2007-08 |  Αρμίνια Μπίλεφεντ | 13 |  |
| 2008-09 |  Πανιώνιος | 9 |  |
| 2009-11 |  Καρλσρούη | 27 | 4 |
| Έτη | Εθνικές ομάδες | Συμμετοχές | Τέρματα |
| 2004-05 |  Γερμανία, **ελπίδων** | 2 |  |
|

Παραπομπές
----------

1. ↑  (πολλαπλές γλώσσες) *Transfermarkt*. 8628. Ανακτήθηκε στις 9  Οκτωβρίου 2017.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Αφιέρωμα στη Σούπερ Λίγκα 2008-09, "Εθνοσπόρ" (25-8-2008), σελ. 49-51.
Η **Ευδοκία (μετονομάστηκε σε Σοφία)** (π.1211 - π.1250) από τον Οίκο των Λασκαριδών γεννήθηκε πριγκίπισσα της Ρωμαϊκής Αυτοκρατορίας και με τους γάμους της έγινε δούκισσα της Αυστρίας και σύζυγος του κυβερνήτη της Μ. Ασίας & καγκελάριου της Λατινικής αυτοκρατορίας της Κωνσταντινούπολης.

Η Ρωμαϊκή Αυτοκρατορίας της Νίκαις, η Λατινική αυτοκρατορία της Κωνσταντινούπολης και το πριγκιπάτο της Αχαΐας το 1230.

Βιογραφία
---------

Ήταν η τρίτη κόρη του Θεοδώρου Α΄ Λάσκαρη Αυτοκράτορα των Ρωμαίων και της 1ης συζύγου του Άννας Αγγελίνας, κόρης του Αλεξίου Γ΄ Αγγέλου. Η Ευδοκία είχε δύο μεγαλύτερες αδελφές, την Ειρήνη Λασκαρίνα, σύζυγο του Ιωάννη Γ΄ Βατάτζη και τη Μαρία Λασκαρίνα, σύζυγο του Μπέλα Δ΄ της Ουγγαρίας.

Το 1221 ο Ροβέρτος του Κουρτεναί στέφθηκε Λατίνος αυτοκράτορας. Σύμφωνα με τον Γεώργιο Ακροπολίτη είχε αρραβωνιαστεί το 1222 την Ευδοκία Λασκαρίνα. Ωστόσο ο γάμος εμποδίστηκε από τον Πατριάρχη Μανουήλ Α΄ λόγω στενής συγγένειας εξ αίματος. Δεν ήταν πραγματικά στενοί συγγενείς: η Ευδοκία ήταν προγονή της Μαρίας του Κουρτεναί, 3ης συζύγου του Θεοδώρου Α΄ και αδελφής του Ροβέρτου. Όμως την εποχή εκείνη εθεωρείτο ανιψιά του Ροβέρτου. Όταν απεβίωσε ο Θεόδωρος Α΄ το 1222, οι αδελφοί του Αλέξιος Λάσκαρης και Ισαάκιος Λάσκαρης, δυσαρεστημένοι που τον διαδέχθηκε ο Ιωάννης Γ΄, πήραν την Ευδοκία και κατέφυγαν στην Κωνσταντινούπολη, όπου -σύμφωνα με τον Ακροπολίτη- εισήλθαν στον εκεί στρατό και οδήγησαν μία Λατινική δύναμη εναντίον της Βιθυνίας ο 1224. Όμως νικήθηκαν από τον Ιωάννη Γ΄, αιχμαλωτίστηκαν και τυφλώθηκαν.

Ο γάμος της Ευδοκίας με τον Ροβέρτο δεν έγινε· αντ' αυτού η Ευδοκία παντρεύτηκε, κατά τον Αλμπερίκ του Τρουά-Φονταίν τον Φρειδερίκο Β΄ δούκα της Αυστρίας το 1226. Το 1229 ο γάμος ακυρώθηκε: ο Φρειδερίκος Β΄ νυμφεύτηκε την Αγνή των Άντεχς, κόρη του Όθωνα Α΄ δούκα της Μερανίας, ενώ η Ευδοκία παντρεύτηκε τον Ανσώ ντε Καγιέ καγκελάριο της Λατινικής Αυτοκρατορίας.

Οικογένεια
----------

Παντρεύτηκε πρώτα το 1226 τον Φρειδερίκο Β΄ των Μπάμπενμπεργκ δούκα της Αυστρίας. Ο γάμος ακυρώθηκε το 1229.

Η Ευδοκία παντρεύτηκε μετά τον Ανζώ ντε Καγιέ κυβερνήτη της Μ. Ασίας και καγκελάριο της Λατινικής αυτοκρατορίας της Κωνσταντινούπολης. Δεν απέκτησε τέκνα από τους γάμους της.

Παραπομπές
----------

1. ↑  32982.
2. ↑  p11404.htm#i114036. Ανακτήθηκε στις 7  Αυγούστου 2020.
3. ↑  Darryl Roger Lundy: (Αγγλικά) *The Peerage*.

Πηγές
-----

* genealogy page entry
**Ο Αιρετικός: Εξορκιστής ΙΙ** (αγγλ. *Exorcist II: The Heretic*) είναι μια αμερικάνικη ταινία τρόμου του 1977 και η συνέχεια της ταινίας του Γουίλιαμ Φρίντκιν Ο Εξορκιστής (1973), σκηνοθετημένη από τον Τζον Μπούρμαν σεναρίου του Γουίλιαμ Γκουντχάρτ και με πρωταγωνιστές τους Λίντα Μπλερ, Μαξ Φον Σύντοου, Ρίτσαρντ Μπάρτον, Λουίζ Φλέτσερ, Τζέιμς Ερλ Τζόουνς, Νεντ Μπίτι και Κίτι Γουίν. Η ταινία τίθεται 4 χρόνια μετά την πρώτη ταινία και επικεντρώνεται στο 16χρονο πλέον κορίτσι Ρέγκαν Μακνέιλ, η οποία ακόμη αναρρώνει από τον προηγούμενο δαιμονισμό της. Κατά τη στιγμή της κυκλοφορίας της θεωρείτω μια κριτική αποτυχία και συχνά, ως η χειρότερη ταινία της σειράς.

Υπόθεση
-------

Ο Φίλιπ Λαμόντ, ένας ιερέας που αγωνίζεται για την πίστη του, προσπαθεί να εξορκίσει μία νοτιοαμερικανική γυναίκα, η οποία ισχυρίζεται ότι θεραπεύει τους αρρώστους. Έπειτα ο καρδινάλιος αναθέτει στον Λαμόντ να ερευνήσει τον θάνατο του πάτερ Λάνκαστερ Μέριν, ο οποίος σκοτώθηκε στην προσπάθειά του να εξορκίσει τον ασσυριακό δαίμονα παζούζου από την Ρέγκαν Μακνέιλ. Ο καρδινάλιος ενημερώνει τον Λαμόντ (ο οποίος είχε κάποια εμπειρία στους εξορκισμούς και έχει αναφερθεί στις διδασκαλίες του Μέριν) ότι ο Μέριν χρεώνεται μεταθανάτιες αιρέσεις λόγω των αμφιλεγόμενων γραπτών του. Προφανώς, οι εκκλησιαστικές αρχές προσπαθούν να εκσυγχρονιστούν και δεν θέλουν να αναγνωρίσουν αυτόν τον σατανά ως μια υπαρκτή κακιά οντότητα. Η Ρέγκαν, ωστόσο, τώρα φαίνεται να έχει αναρρώσει πλήρως και μένει με την κηδεμόνα της Σάρον Σπένσερ στη Νέα Υόρκη, όμως συνεχίζει να παρακολουθείται σε ένα ψυχιατρικό ίδρυμα από τη δρ. Τζιν Τάσκιν. Η Ρέγκαν ισχυρίζεται ότι δεν θυμάται τίποτα από τα περιστατικά στην Ουάσινγκτον, αλλά η Τάσκιν πιστεύει ότι οι αναμνήσεις της είναι θαμμένες.

Καστ
----

* Λίντα Μπλερ - Ρέγκαν Μακνέιλ
* Λούιζ Φλέτσερ - Δρ. Τζιν Τάσκιν
* Ρίτσαρντ Μπάρτον - Πάτερ Φίλιπ Λάμοντ
* Μαξ φον Σύντοου - Πάτερ Λάνκεστερ Μέριν
* Κίτυ Γουίν - Σάρον Σπένσερ
* Πωλ Χέντρεντ - ο Καρνιδάλιος
* Τζέιμς Ερλ Τζοούνς - Κοκούμο
* Νεντ Μπίττυ - Έντουαρντς
* Μπελίντα Μπίττυ - Λιζ
* Μπαρμπάρα Κάσον - κα Φάλορ
* Τζόι Γκριν - Κοκούμο (νέος)
* Κεν Ρέναρντ - Άμποτ
* Ντάνα Πλάτο - Σάντρα Φάλορ
* Κάρεν Κναππ - Παζούζου

Παραπομπές
----------

1. ↑  www.cinematographers.nl/PaginasDoPh/fraker.htm.

Εξωτερικοί σύνδεσμοι
--------------------

* Ο Αιρετικός: Εξορκιστής ΙΙ στο IMDb


|  |  |  |  |
| --- | --- | --- | --- |
| 

| π • σ • ε
*Ο Εξορκιστής* |
| --- |
|  |
| 
* *Ο Εξορκιστής* (1973)
* *Ο Αιρετικός: Εξορκιστής ΙΙ* (1977)
* *Εξορκιστής 3* (1990)
* *Εξορκιστής: Η Αρχή του Κακού* (2004)
* *Η Κυριαρχία του Κακού* (2005)
* *Ο Εξορκιστής: Πιστός* (2023)
 |

 |
Η **Ερριέττα** (γαλλ.: *Henriëtte d'Oultremont de Wégimont*, 28 Φεβρουαρίου 1792, Μάαστριχτ - 26 Οκτωβρίου 1864 στο Κάστρο Ράχε, Άαχεν) ήταν η δεύτερη, μοργατική σύζυγος του Γουλιέλμου Α΄ των Κάτω Χωρών. Καθώς ήταν μοργανατική σύζυγος, δεν τιτλοφορήθηκε ποτέ βασίλισσα.

Βιογραφία
---------

Η *Ερριέττα Αδριανή Μαρία Λουδοβίκα Φλόρα* ήταν ένα από τα πέντε παιδιά του κόμη Φερδινάνδου του Ουλτρεμόν ντε Βεζιμόν από τη Λιέγη και της Γιοχάννα Σουζάννα Χάρτσινκ, κόρης του ναυάρχου Άντριες Χάρτσινκ (1720 - 1788) και της Γιοχάννα Κορνέλια ντε Μπας (1721 - 1787). Ήταν συγγενής με τον κόμη Κάρολο Ιωάννη του Ουλτρεμόν (1848 - 1917).

Γύρω στο 1840 ο Γουλιέλμος Α΄ βρέθηκε σε διαφωνία με μεγάλο μέρος του ολλανδικού πληθυσμού, λόγω της άρνησής του να εφαρμόσει απαιτημένες μεταρρυθμίσεις. Αυτή η διαφωνία ενισχύθηκε, όταν ο Βασιλιάς, επικεφαλής του αυστηρά προτεσταντικού Οίκου της Οράγγης-Νάσσαου, ανακοίνωσε την πρόθεσή του να νυμφευτεί την καθολική Ερριέττα, η οποία ήταν κυρία επί των τιμών της πρώτης συζύγου του, της αείμνηστης βασίλισσα Βιλελμίνης (1774-1837).

Η αντίσταση ήταν τόσο μεγάλη -η Ερριέττα ήταν Καθολική και κάτοικος του Βελγίου, το οποίο είχε αποχωρήσει από τις Κάτω Χώρες- που ο Γουλιέλμος αποφάσισε να παραιτηθεί υπέρ του γιου του Γουλιέλμου Β΄ στις 7 Οκτωβρίου 1840. Μετά την παραίτηση, έδωσε στον εαυτό του τον τίτλο *βασιλιάς Γουλιέλμος Φρειδερίκος, Κόμης του Νάσσαου*. Νυμφεύτηκε την Ερριέττα στις 17 Φεβρουαρίου 1841. Αυτός ήταν 71 ετών τότε, και αυτή ήταν 47 ετών· το ζευγάρι δεν απέκτησε παιδιά. Η Ερριέττα είχε λάβει τον ολλανδικό τίτλο *κόμισσα του Νάσσαου* στις 7 Φεβρουαρίου 1841, με τον οποίο ήταν γνωστή κατά τη διάρκεια της μεταγενέστερης απόσυρσης του ζεύγους στο Βερολίνο.

Ο Γουλιέλμος απεβίωσε δύο έτη αργότερα, το 1843. Λόγω της αφοσιωμένης φροντίδας της για τον ηλικιωμένο σύζυγό της, η ολλανδική βασιλική οικογένεια τής έδωσε ένα επίδομα και ένα κάστρο κοντά στο Άαχεν, όπου αυτή απεβίωσε το 1864.

Η Ερριέττα δεν τάφηκε κάτω από τη Νέα Εκκλησία στο Ντελφτ με τους Ολλανδούς βασιλείς και τις βασίλισσές τους. Αντ' αυτού τάφηκε στην οικογενειακή υπόγεια κρύπτη, στο παρεκκλήσιο του πάρκου γύρω από το κάστρο Βεζιμόν στο Σουμάν, κοντά στη Λιέγη του Βελγίου.

Στις Κάτω Χώρες είχε το παρωνύμιο *Jetje dondermond* ("Eρριέττα η βροντόστομη").

Αναφορές και σημειώσεις
-----------------------

1. 1 2  Darryl Roger Lundy: (Αγγλικά) *The Peerage*. p2669.htm#i26683. Ανακτήθηκε στις 9  Οκτωβρίου 2017.
2. 1 2  *Biografisch Portaal*. 02976628. Ανακτήθηκε στις 9  Οκτωβρίου 2017.
3. ↑  p2669.htm#i26683. Ανακτήθηκε στις 7  Αυγούστου 2020.
4. 1 2  Darryl Roger Lundy: (Αγγλικά) *The Peerage*.
5. 1 2 3  Willis, Daniel A. (2002). *The Descendants of King George I of Great Britain*. Baltimore, US: Clearfield. σελίδες 267–268. ISBN 0-8063-5172-1.
6. 1 2 3  Badts de Cugnac, Chantal de· Coutant de Saisseval, Guy (2002). *Le Petit Gotha*. France: Laballery. σελ. 725. ISBN 2-9507974-3-1.

Εξωτερικοί σύνδεσμοι
--------------------

* Absolute Facts

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 221144417
* ISNI: 0000 0003 6040 3007
* GND: 189551666
* BPN: 02976628

 |

 |
Ο **Ποδοσφαιρικός Αθλητικός Ναυτικός Όμιλος Μαλίων** είναι ελληνικός ποδοσφαιρικός σύλλογος που εδρεύει στα Μάλια του Ηρακλείου στην Κρήτη. Επίσημο έτος ίδρυσης του συλλόγου είναι το 1970 και χρώματα του συλλόγου είναι το κίτρινο και το μαύρο. Είναι μέλος της Ε.Π.Σ. Ηρακλείου και έδρα του αποτελεί το Δημοτικό γήπεδο Μαλίων.

Ο «**ΠΑΝΟΜ**» ιδρύθηκε το 1970, αποτελώντας συνέχεια του «Πυθαγόρα Μαλίων», ανεπίσημη ομάδα που προϋπήρχε στην περιοχή. Έχει αγωνιστεί στο πρωτάθλημα της Δ' Εθνικής κατηγορίας. Το 2004 κατέκτησε την άνοδο στην Γ' Εθνική κατηγορία, για πρώτη φορά στην ιστορία του. Στην Γ' Εθνική αγωνίστηκε για πρώτη φορά τη σεζόν 2004-05, όποτε και υποβιβάστηκε. Το 2000 κατέκτησε το κύπελλο Ελλάδας ερασιτεχνών, επικρατώντας του Ορφέα Σουρωτής στο στάδιο Νέας Σμύρνης. Το 2018 κατέκτησε το κύπελλο ΕΠΣ Ηρακλείου για τρίτη φορά στην ιστορία του, επικρατώντας του ΠΟΑ. Το 2000 κατέκτησε για πρώτη φορά το κύπελλο ΕΠΣ Ηρακλείου, επικρατώντας ξανά του ΠΟΑ και το 2007 για δεύτερη φορά, επικρατώντας της Α.Ε. Κατσαμπά. Το 2018 κατέκτησε επίσης το Σούπερ Καπ Ηρακλείου, επικρατώντας του πρωταθλητή Ηρακλείου Γιούχτα Αρχανών.

Τίτλοι
------

* Πρωτάθλημα Α1 Κατηγορίας Ε.Π.Σ. Ηρακλείου: 4
	+ 1995-96, 1996-98

Παραπομπές
----------

1. ↑  Ιστότοπος ΓΓΑ
2. ↑  Επίσημος ιστότοπος ΕΠΣ Ηρακλείου
3. ↑  Επίσημος ιστότοπος ΕΠΣ Ηρακλείου
4. ↑  Η ταυτότητα του ΠΑΝΟΜ, *εφημερίδα "Πατρίς"*
5. ↑  Ο ΠΑΝΟΜ Κυπελλούχος Ηρακλείου![*νεκρός σύνδεσμος*], athlitiko.gr
6. ↑  Κυπελλούχος Ηρακλείου ο ΠΑΝΟΜ στο Τυμπάκι, maleviziotis.gr
7. ↑  Κυπελλούχος Ηρακλείου Ο ΠΑΝΟΜ Με 1-0 Τον ΠΟΑ[*νεκρός σύνδεσμος*], parapolitikakritis.gr
8. ↑  Οι τελικοί του ΠΑΝΟΜ στο Κύπελλο ΕΠΣΗ Αρχειοθετήθηκε 2018-10-30 στο Wayback Machine. prismanews.gr
9. ↑  Έκανε την έκπληξη ο ΠΑΝΟΜ και κατέκτησε το Σούπερ Καπ Ηρακλείου, maleviziotis.gr
Ο **Λέναρτ Στραντ** (*Lennart Strand*, 13 Ιουνίου 1921 — 23 Ιανουαρίου 2004) ήταν Σουηδός αθλητής του στίβου, δρομέας ημιαντοχής που ειδικεύθηκε στα 1.500 μέτρα. Σε αυτό το αγώνισμα ήταν πρωταθλητής Σουηδίας τα έτη 1945, 1946, 1947, 1949 και 1950, και πρωταθλητής Ευρώπης το 1946, όταν άφησε δεύτερο τον συμπατριώτη του Χένρυ Έρικσον. Δύο χρόνια αργότερα τερμάτισε ο ίδιος δεύτερος πίσω από τον Έρικσον στον τελικό των 1.500 μέτρων στους Ολυμπιακούς Αγώνες του 1948. Το 1947 ο Στραντ ισοφάρισε το παγκόσμιο ρεκόρ του Γκούντερ Χογκ στα 1.500 μ. με χρόνο 3 λεπτά και 43,0 δευτερόλεπτα στο Μάλμε.

Ο Στραντ αποσύρθηκε από την αγωνιστική δράση μετά την εγκατάλειψή του στον τελικό αγώνα των 1500 μέτρων στο Ευρωπαϊκό Πρωτάθλημα Στίβου το 1950. Στη συνέχεια έγινε ένας επιτυχημένος πιανίστας και ηχογράφησε αρκετούς δίσκους τζαζ από το 1952. Επιπλέον εργάσθηκε ως αθλητικός αρθρογράφος στην εφημερίδα *Sydsvenska Dagbladet*. Πέθανε σε ηλικία 82 ετών, μετά από τραυματισμό σε τροχαίο ατύχημα στα τέλη του 2003.

Παραπομπές
----------

1. 1 2  Lennart Strand. sports-reference.com. Retrieved 6 October 2022.
2. ↑  Lennart Strand Αρχειοθετήθηκε 16 June 2015 στο Wayback Machine.. storagrabbar.se. Retrieved 6 October 2022.
3. ↑  Lennart Strand. Swedish Olympic Committee. Retrieved 6 October 2022.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λέναρτ Στραντ** |
Το **μαντάνι**, ή ***μπαντάνι*** ή ***μπασήρι***, είναι ξύλινη κατασκευή για την ανάδευση και πλύση των μάλλινων υφαντών. Διαμορφώνεται σε φυσική τοποθεσία, κατάλληλη σαν ένας φυσικός ή τεχνητός καταρράκτης είτε για την κατεργασία είτε για το πλύσιμο των ρούχων, των κλινοσκεπασμάτων και των διαφορετικών τύπων υφαντών με τη βοήθεια ξύλινων *σφυριών*. Τα σφυριά αυτά χτυπούν τα υφαντά για να καθαριστούν διαμέσου της πίεσης, της περιδίνησης και της ανάδευσης των υδάτων.

Παλιό ξύλινο *μαντάνι*, όπου στο κατώτερο μέρος του διακρίνονται τα τέσσερα ξύλινα ‘’σφυριά’’ του που *χτυπούν* τα υφαντά
Η όλη λειτουργία του μαντανιού βασίζεται στην περιστροφική κίνηση ενός εκκεντροφόρου βραχίονα, ο οποίος από τη φυσική ροή και δύναμη του προσπίπτοντος νερού θέτει σε παλινδρομική κίνηση ειδικά διαμορφωμένα ξύλινα σφυριά. Στην άκρη του μαντανιού υπάρχει ξύλινη βάση πάνω στην οποία έμπαιναν τα υφαντά και δέχονταν τα συνεχόμενα χτυπήματα των σφυριών, ενώ ταυτόχρονα βρέχονταν με τρεχούμενο νερό. Η τριβή από την κρούση είχε ως αποτέλεσμα το υφαντό να γίνεται πιο απαλό στην αφή και πιο μεστό.

Ήταν συνηθισμένο στο παρελθόν δίπλα σε αυτές τις θέσεις, στους νερόμυλους, να υπάρχουν τα πρώτα υδροτριβεία που τυπικά αποτελούνταν από τη νεροτριβή (τη λεγόμενη *ντριστέλα*) και το *μαντάνι*. Η εργασία στο μαντάνι ήταν κοπιαστική, απαιτούσε καλή φυσική δύναμη και η όλη διαδικασία γινόταν τους θερινούς μήνες. Ακολουθούσε το άπλωμα και το στέγνωμα των υφαντών.

Αναφέρεται ότι ως κατασκευή προϋπήρχε στη Γαλλία ήδη από τον 11ο αιώνα. Χρησίμευε στην κατεργασία των μάλλινων υφασμάτων με κτυπήματα, αποτελούνταν από μια μηχανή εξ ολοκλήρου ξύλινη από δρυ, γνωστό είδος αντοχής, που ήτανε τοποθετημένη σε φυσική πλαγιά. Το μαντάνι (ή μπασήρι, όπως το ονομάζουν οι μοναχοί στο Άγιο Όρος) είναι το μοναδικό μηχάνημα πλυσίματος για τους μάλλινους καλογερικούς σκούφους. Σύμφωνα με τους ισχυρισμούς μοναχών, χρονολογείται τουλάχιστον από τον 19ο αιώνα. 

Τα μαντάνια συνήθως αποτελούσαν τμήματα υδροκίνητων συγκροτημάτων στα οποία περιλαμβάνονταν νεροτριβές και αλευρόμυλοι με τον ίδιο χειριστή, βλ. μυλωνά.

Παραπομπές
----------

1. ↑  «Μαντάνι, νεροπρίονο, λιοτρίβι: τρεις υδροκίνητες μηχανές». *Αρχαιολογία Online*. 13 Αυγούστου 2015. Ανακτήθηκε στις 1 Ιανουαρίου 2023.
2. ↑  «Νεροτριβή - Μαντάνι - Ντριστέλα - Νερόμυλος - Υδροκίνηση». *Madeintrikala*. 25 Ιανουαρίου 2022. Ανακτήθηκε στις 1 Ιανουαρίου 2023.
3. ↑  «Μαντάνι (fulling mill)». *YouTube*. 21 Μαρτίου 2013. Ανακτήθηκε στις 1 Ιανουαρίου 2023.
4. ↑  «ΤΑ ΤΕΛΕΥΤΑΙΑ ΜΑΝΤΑΝΙΑ: Η αρμονία ξύλου - νερού». *Greveniotis.gr*. 11 Σεπτεμβρίου 2012. Ανακτήθηκε στις 1 Ιανουαρίου 2023.